ΓΡΑΠΤΗ ΕΡΩΤΗΣΗ E-2302/99

υποβολή: Brigitte Langenhagen (PPE-DE) προς την Επιτροπή

(13 Δεκεμβρίου 1999)

Θέμα: Κτηνιατρικοί έλεγχοι σε εταιρείες επεξεργασίας αλιευτικών προϊόντων καθώς και σχετικά τέλη ελέγχου

Εχειπόψη της η Επιτροπή ότι οι κτηνιατρικοί έλεγχοι σε εταιρείες επεξεργασίας αλιευτικών προϊόντων, οι οποίες πρέπει να εφαρμόζονται σύμφωνα με την οδηγία 91/493/ΕΟΚ(1), διαφέρουν ως προς τη συχνότητα και τον τρόπο εφαρμογής τους, όχι μόνο από χώρα σε χώρα σε ευρωπαϊκό επίπεδο, αλλά ακόμη και από κρατίδιο σε κρατίδιο εντός της Ομοσπονδιακής Δημοκρατίας της Γερμανίας;

Γνωρίζει επίσης, ότι οπολογισμός και το ύψος των τελών, σε αντίθεση με την οδηγία 96/43/ΕΚ, καθορίζονται σε ευρωπαϊκό επίπεδο αλλά και στο εκάστοτε γερμανικό ομόσπονδο κρατίδιο κατά διαφορετικό τρόπο;

Πέραν τούτου, κατά πόσο συμβιβάζεται με την οδηγία 96/43/ΕΚ(2) το γεγονός ότι η αλιευτική βιομηχανία τουλάχιστον ενός κρατιδίου της Ομοσπονδιακής Δημοκρατίας της Γερμανίας επέτυχε μέσω διοικητικών, πολιτικών και οικονομικών διαδικασιών ελάφρυνση 150.000 Γερμανικών Μάρκων κατά τονπολογισμό των τελών;

Συμβιβάζονται αυτές οι πρακτικές με τις προαναφερθείσες οδηγίες της Ε.Ε.;

(1) ΕΕ L 268 της 24.9.1991, σελ. 15.

(2) ΕΕ L 162 της 1.7.1996, σελ. 1.

Απάντηση του κ. Byrne εξ ονόματος της Επιτροπής

(4 Φεβρουαρίου 2000)

Στο άρθρο 3 της οδηγίας 91/493/ΕΚ του Συμβουλίου της 22 Ιουνίου 1991, όπου αναλύονται οιγειονομικοί κανόνες για την παραγωγή και τη διάθεση στην αγορά των αλιευτικών προϊόντων, αναφέρεται ότι «Η διάθεση στην αγορά αλιευτικών προϊόντων που αλιεύονται στο φυσικό τους περιβάλλονπόκειται στους ακόλουθους όρους:../.. τα αλιευτικά προϊόντα πρέπει να έχουνποβληθεί σεγειονομικό έλεγχο, σύμφωνα με το κεφάλαιο V του παραρτήματος-». Το κεφάλαιο V του παραρτήματος αναφέρει ότι «Η αρμόδια αρχή θεσπίζει σύστημα ελέγχου και εποπτείας για τον έλεγχο της τήρησης των προδιαγραφών της παρούσας οδηγίας../..»

Επιπλέον στο άρθρο 7 αναφέρεται ότι «Η αρμόδια αρχή χορηγεί έγκριση στις εγκαταστάσεις μόνον αφού βεβαιωθεί ότι οι εγκαταστάσεις αυτές ανταποκρίνονται στις διατάξεις της παρούσας οδηγίας όσον αφορά το είδος των δραστηριοτήτων που ασκούν»

Η συχνότητα της εποπτείας των εκάστοτε εγκαταστάσεων αλιευτικών προϊόντων προκειμένου να εξακριβωθεί η συμμόρφωσή τους με τις κοινοτικές απαιτήσεις, εμπίπτει στην αρμοδιότητα των αρχών του αντίστοιχου κράτους μέλους, το οποίο πρέπει να λάβειπόψη τη φύση των εν λόγω εγκαταστάσεων και το αποτέλεσμα προηγούμενου ελέγχου.

Οι προαναφερθείσες προϋποθέσεις πρέπει να εφαρμόζονται στο σύνολο της επικράτειας της Κοινότητας. Παρ' όλα αυτά εάν η κ. βουλευτής γνωρίζει ότι οι έλεγχοι επιθεώρησης που διεξήχθησαν στη Γερμανία δεν συμφωνούν με τους όρους της οδηγίας 91/493/ΕΚ του Συμβουλίου, η Επιτροπή ευχαρίστως θα δεχθεί αυτές τις πληροφορίες ώστε να κινήσει τις απαραίτητες διαδικασίες.

Οι κοινοτικοί κανόνες για τα τέλη που επιβάλλονται στα αλιευτικά προϊόντα που καλύπτονται από την οδηγία 91/493/ΕΟΚ καθορίζονται στο κεφάλαιο III του παραρτήματος Α της οδηγίας 85/73/ΕΟΚ του Συμβουλίου όπως τροποποιήθηκε και κωδικοποιήθηκε από την οδηγία 96/43/ΕΚ του Συμβουλίου της 26ης Ιουνίου 1996 για τη χρηματοδότηση τωνγειονομικών επιθεωρήσεων και ελέγχων των ζώντων ζώων και ορισμένων ζωικών προϊόντων και για τροποποίηση των οδηγιών 90/675/ΕΟΚ et 91/496/ΕΟΚ.

Κατά γενικό κανόνα και όσον αφορά τα αλιευτικά προϊόντα που εμπίπτουν στο κεφάλαιο 1 της οδηγίας 91/493/ΕΟΚ, οι κοινοτικές ρυθμίσεις προβλέπουν ένα μέσο όρο κατ'αποκοπή για τα προϊόντα τα οποία εκφορτώνονται (1 ανά τόνο και 0,5 ανά τόνο εάνπερβαίνουν τους 50 τόνους) και για τα προϊόντα που εισάγονται σε εγκαταστάσεις όπου πραγματοποιείται η παρασκευή ή η μεταποίηση τέτοιων προϊόντων ή που προέρχονται από πλοίο-εργοστάσιο (1 ανά τόνο).

Ωστόσο τα κράτη μέλη διαθέτουν τη διακριτική ευχέρεια είτε για να μειώσουν τον μέσο όρο κατ'αποκοπή με τους όρους που καθορίζονται στο σημείο 4, τμήμα 1, κεφάλαιο III, παράρτημα Α της οδηγίας 85/73/ΕΟΚ, είτε για να προβλέψουν σύστημα είσπραξης με βάση τις παρασχεθείσες ώρες εργασίας, όταν η είσπραξη τελών με βάση το μέσο όρο κατ'αποκοπή δεν είναι σε θέση να καλύψει το πραγματικό κόστος (βλέπε σημείο 3, τμήμα 1, κεφάλαιο III, παράρτημα Α της οδηγίας 85/73/ΕΟΚ).

Οι προϋποθέσεις για τη μείωση του μέσου όρου των τελών είναι οι ακόλουθες. Όσον αφορά τις δραστηριότητες ελέγχου κατά την εκφόρτωση, αυτές πρέπει να διευκολύνονται με την κατάταξη ή την ταξινόμηση ανά μέγεθος που διεξάγονται σύμφωνα με τους προβλεπόμενους κανόνες ή με τη συγκέντρωση των δραστηριοτήτων πρώτης πώλησης, ιδίως σε ιχθυαγορά ή σε αγορά χονδρικής. Όσον αφορά τους ελέγχους προϊόντων στις εγκαταστάσεις επεξεργασίας, οι ενέργειες παρασκευής ή μεταποίησης πρέπει να πραγματοποιούνται σε χώρο όπου επίσης πραγματοποιείται η πρώτη πώληση ή η μεταποίηση, ή για μια δεδομένη εγκατάσταση οι συνθήκες λειτουργίας και οι εγγυήσεις που παρέχονται από τον αυτοέλεγχο πρέπει να επιτρέπουν τη μείωση του προσωπικού επιθεώρησης.

Κάτω από αυτές τις συνθήκες, κάθε διαφορά στο ύψος των τελών δεν είναι αυτή καθαυτή ασυμβίβαστη με την οδηγία 85/73/CEE. Κατά τις επιθεωρήσεις τους, οι επιθεωρητές της Επιτροπής προβαίνουν επίσης σε έλεγχο

των κανόνων που ισχύουν σε θέματα τελών. Εάν διαπιστωθούν περιπτώσεις μη συμμόρφωσης, η Επιτροπή πάντα κινεί τις απαραίτητες διαδικασίες.

Στο άρθρο 5 παράγραφος 2, πρώτη φράση, της οδηγίας 85/73/CEE προβλέπεται ότι: «Απαγορεύεται οποιαδήποτε άμεση ή έμμεση επιστροφή των τελών που προβλέπονται από την παρούσα οδηγία».

Ύστερα από αυτά, η Επιτροπή θα απευθυνθεί στις γερμανικές αρχές προκειμένου να αποκτήσει τις κατάλληλες πληροφορίες όσον αφορά την απαλλαγή ύψους 150.000 DM που λέγεται ότι πραγματοποιήθηκε σε ένα κρατίδιο της Γερμανίας.